b'\n_START_ARTICLE_\nImplantti\n_START_PARAGRAPH_\nImplantit eli istutteet tai siirr\xc3\xa4nn\xc3\xa4iset ovat keinotekoisia esineit\xc3\xa4 tai elektronisia laitteita, joita lis\xc3\xa4t\xc3\xa4\xc3\xa4n kirurgisesti ihmisruumiiseen korvaamaan jokin biologinen toiminto tai parantamaan sit\xc3\xa4 (kokleaimplantti, aivoimplantti, hammasimplantti, rintaimplantti) tai pelk\xc3\xa4st\xc3\xa4\xc3\xa4n esteettisist\xc3\xa4 syist\xc3\xa4 (hiusistutteet, rintaimplantit, sarvi-istutteet). Nykyaikaiset implantit tehd\xc3\xa4\xc3\xa4n usein titaanista, koska kehon nesteet eiv\xc3\xa4t aiheuta siihen korroosiota eik\xc3\xa4 keho hylji sit\xc3\xa4._NEWLINE_Esimerkiksi luunmurtumien paranemista avustamaan saatetaan kiinnitt\xc3\xa4\xc3\xa4 itsest\xc3\xa4\xc3\xa4n hajoava istute. Erilaiset luunaulat ja ruuvit valmistettaan lujasta maitohappopolymeerist\xc3\xa4, joka tukee luuta 3-6 kuukautta ja liukenee sitten pois. Biohajoavan istutteen kehitti akatemiaprofessori Pertti T\xc3\xb6rm\xc3\xa4l\xc3\xa4 1980-luvulla.'